Source: http://bc-tm.ro/index.php/stiri/club?start=30
Timestamp: 2017-06-27 22:34:38+00:00

Document:
Details	05 March 2017	După o etapă în care au stat și două meciuri pe teren străin, băieții noștri revin la sala Constantin Jude, marți, la ora 19,00, pentru meciul cu CSM CSU Oradea. Partida contează pentru runda a doua din Liga Națională, grupa locurilor 1-6, și o va avea ca invitată pentru aruncarea simbolică de start pe Roxana Lucaciu. Tânăra timișoreancă este campioană mondială, europeană și națională de tineret la dans sportiv. Titlul mondial a fost obținut în luna iulie a anului trecut, la Fukuoka, în Japonia, dar deplasarea partenerului Roxanei, băimăreanul Paul Rednic, a fost o adevărată aventură. Avionul cu care Paul călătorea dinspre Londra spre Japonia a făcut cale întoarsă după șase ore de zbor, astfel că, în loc să aibă răgaz pentru acomodare, cei doi au ajuns la concurs cu zece minute înainte ca acesta să înceapă.
Reprezentanții României au câștigat titlul mondial la categoria Youth Standard și au devansat perechi din țări cu mare tradiție în dansul sportiv, precum Denis Gudovsky, Megija Dana Morite (Letonia), Yahor Boldysh, Polina Mineeva (Belarus), clasate pe celelalte două trepte ale podiumului. Sportivi precum Pavel Zakharenko, Dana Makarova (Rusia, locul IV) sau Alessio Formisano, Giovanatti Gioia (Italia, locul VI) au ratat medaliile la acel Campionat Mondial din Japonia. ”Ei sunt cartea noastră de vizită și ne mândrim cu ei. Este singura pereche care a reușit performanța să fie și campioana europeană și mondială în acelasi an. Cu toată întârzierea lui Paul, au câștigat detașat, chiar dacă primul dans a fost adjudecat de adversarii lor”, Raul Avram, antrenorul Roxanei Lucaciu / opiniatimisoarei.ro
Roxana Lucaciu va fi premiată chiar în ziua meciului BC SCM Timișoara – CSM Oradea și la Gala Sportului Timișorean, ce va avea loc de la ora 15,00, la Filarmonica Banatul. Sportiva de la Magnum Team Timişoara va primi distincții pentru cele trei titluri – naționale, european, mondial – dar și pentru locul întâi în clasamentul mondial Youth Standard, deținut de-a lungul anului trecut.
Details	03 March 2017	Echipa noastră a început bine partida de la Sibiu, din prima etapă a grupei locurilor 1-6. Violeții au condus cu 5-0, apoi și-au extins avantajul la 11 puncte (15-4), la mijlocul primului sfert. Antrenorii noștri au fost nevoiți să facă primele schimbări după ce pivotul Ionuț Drăgușin a acumulat două greșeli personale, iar sibienii au profitat și s-au apropiat la un singur punct. Sfertul prim a însemnat debutul juniorului de 18 ani neîmpliniți Lucas Tohătan, care a și înscris de la linia de libere. Gazdele au preluat conducerea în startul sfertului secund, grație celor două aruncări libere fructificate de Marcel Davis (24-23) și s-au detașat pe tabelă (37-28), într-o perioadă în care antrenorul Tudor Costescu le-a reproșat jucătorilor săi ”lipsa de concentrare și de intensitate”. Greșelile personale au continuat să se adune în dreptul echipei noastre – trei în contul celuilalt pivot, Adrian Diaz – timp în care CSU și-a mărit considerabil procentajul aruncărilor de trei puncte, astfel că ardelenii au ajuns la +13 (43-30) și au intrat la vestiare cu 11 lungimi avantaj. Violeții s-au apărat foarte bine la începutul reprizei a doua și cu un run de 9-0 au revenit în joc (43-41), chiar dacă au și ratat trei aruncări libere în acest răstimp. În sfertul al treilea, sibienii au înscris prima oară în minutul 5, din ”libere”, iar din acțiune abia în minutul 7. A treia perioadă de joc a adus însă a patra greșeală pentru Komatina și Drăgușin, dar defensiva și contratacul au funcționat precis și au parafat egalitatea înaintea ultimului sfert (52-52).
Timișoara a mai trecut o dată la conducere (54-52), însă cu numeroși jucători la limita eliminării nu a mai putut fi așa agresivă în apărare și Sibiul s-a detașat din nou (67-59). Trupa lui Costescu a mai avut puterea să revină (67-65), fără a reuși să și răstoarne scorul, iar pe un final de aruncări libere echipa antrenată de Dan Fleșeriu s-a impus la șapte puncte diferență. Nikola Otasevic și căpitanul Mladen Jeremic au terminat meciul mai devreme, eliminați pentru cinci grșeli personale. CSU Sibiu - BC Timișoara 77-70 (22-23, 21-9, 9-20, 25-18)
BCT, starting five: Otasevic 2 puncte, Flowers 7 puncte, 6 recuperări, Jeremic 21 puncte, 3 recuperări, Komatina 14 puncte, Drăgușin 4 puncte, 3 recuperări. Veniți de pe bancă: Diaz 12 puncte, 6 recuperări, Popa-Calotă 7 puncte, 3 pase decisive, Tohătan 2 puncte, Păun 1 punct, 3 recuperări
Sibiu: Mijajlovic 18 puncte, 6 pase decisive
BCT a suferit la recuperări (29-42), la aruncări libere (15 marcate din 25, 62%) și mai ales la trițe (3 din 20, 15%).
”O înfrângere care vine după două săptămâni fără meci, doar cu pregătire, situație similiară cu a Sibiului. Poate s-a văzut și asta puțin, dar totuși e bine că am făcut o partidă mai bună decât cea cu Oradea. Am avut procentaje slabe la aruncările de un punct și de trei puncte, iar asta a făcut să înscriem doar 70 de puncte. Chiar și așa, la final, la minus trei puncte, am avut de trei ori mingea în mână, dar am bâlbâit-o și apoi a trebuit să facem faulturi, ceea ce a dus la desprinderea lor”
Echipa noastră joacă următorul meci de campionat marți, 7 martie, ora 19,00, acasă, cu CSM Oradea. Doi juniori de perspectivă vor îmbrăca maioul viola
Details	27 February 2017	Echipa noastră și-a asigurat semnătura a doi tineri jucători care au făcut parte din lotul formației BCM Olimpic Baia Mare, retrasă din Liga Națională. Este vorba despre fundașul Dan Lucas Tohătan și despre Cristian Porumb, jucător de pozițiile 4 și 5. Cei doi vor împlini 18 ani luna viitoare. Lucas Tohătan (născut la 15 martie 1999, 182 cm) este o prezență constantă la loturile naționale. Vara trecută a fost convocat chiar în lotul lărgit al naționalei de seniori, ce pregătește turneul final Euro 2017. ”Îl cunosc de trei ani pe Tohătan și pot spune că este un jucător foarte promițător. A fost mereu convocat în naționalele U16 și U18. Sper să ne ajute în special din sezonul viitor, dar o poate face și în acest campionat. Depinde doar de rapiditatea cu care se va adapta. Oricum, va face parte din lotul pentru meciul de la Sibiu, de vineri”
Tohătan a semnat un contract valabil până la finalul sezonul 2017/2018. ”Mă bucur că am ales Timișoara, este o ocazie foarte bună de a crește cât mai mult în valoare și de a învăța cât mai multe de la jucători cu multă experiență. Am să muncesc din greu să pot ajuta și eu la rândul meu cât mai mult această echipă”
Lucas Tohătan Fost antrenor federal în precedenții trei ani, tehnicianul nostru l-a monitorizat și pe Cristian Porumb (născut la 20 martie 1999, 207 cm), cu care BCT a semnat un contract valabil trei sezoane. ”Porumb va evolua deocamdată la echipa a doua. El s-a apucat mai târziu de baschet, dar are o capacitate de progres foarte mare și poate ajunge repede în circuitul primei formații” Tudor Costescu, antrenorul BCT
Echipa noastră începe partea secundă a Ligii Naționale vineri, 3 martie, cu un meci pe terenul formației CSU Sibiu, programat de la ora 18,00, după care va juca acasă cu CSM Oradea marți, 7 martie, de la ora 19,00. Foto: Lucas Tohătan (albastru, 7), în meciul jucat de Olimpic Baia Mare la Timișoara, la 18 noiembrie 2016 / Sebastian Tătaru
Details	02 March 2017	BC Timișoara joacă a doua partidă consecutivă de campionat cu CSU Sibiu. La 10 februarie, la ultimul meci din sezonul regular, Sibiul se impunea la sala Constantin Jude (73-72), printr-un tip-in reușit de Hardy în ultima zecime de secundă. ”Avem o deplasare dificilă la Sibiu, dar de acum programul va fi extrem de comprimat. Deplăsările sunt foarte lungi, miza e mare și nivelul de combativitate și competitivitate vor fi mari. Nouă nu ne-a dispărut din memorie modul cum Sibiul a câștigat aici și faptul că ne-au învins acasă. Noi ne dorim să întoarcem situația și să câștigăm acolo”
Partida de la Sibiu contează pentru prima etapă din partea secundă a campionatului, grupa locurilor 1-6, se joacă vineri, 3 martie, de la ora 18,00, la sala Transilvania, și poate însemna debutul juniorului Lucas Tohătan, recent transferat de la Olimpic Baia Mare. ”Cred că am ales bine când am semnat la Timișoara. Sunt foarte mulți jucători cu experiență aici. Sper să învăț cât mai mult de la ei, cât timp voi juca pentru BC Timișoara și, de asemenea, sper să ajut cât mai mult și să fac trecerea la Liga Națională” Lucas Tohătan
CSU și BCT sunt vecine de clasament după faza prima a campionatului: Sibiul pe III, cu 30 de puncte, Timișoara pe IV, cu 28 de puncte. Programul BC SCM Timișoara în faza a doua a campionatului
Details	26 February 2017	În urma rezultatului de aseară de la Tg Mureș (BC Mureș - Pitesti 93-77), echipa noastră încheie prima fază a campionatului pe locul al patrulea și va juca primul meci din faza următoare cu CSU Sibiu, în deplasare, vineri, 3 martie. Bănățenii au stat în această ultimă rundă.
Dar iată programul complet al BC SCM Timișoara în faza a doua a campionatului:
Etapa I, 3 martie: CSU Sibiu - BC SCM Timișoara
Etapa II, 7 martie, BC SCM Timișoara – CSM Oradea
Etapa III, 11 martie, BC SCM Timișoara – U BT Cluj
Etapa IV, 15 martie, Steaua - BC SCM Timișoara
Etapa V, 18 martie, BC SCM Timișoara – BCMU Pitești
Etapa VI, 22 martie, BC SCM Timișoara - CSU Sibiu
Etapa VII, 25 martie, CSM Oradea - BC SCM Timișoara
Etapa VIII, 29 martie, U BT Cluj - BC SCM Timișoara
Etapa IX, 1 aprilie, BC SCM Timișoara - Steaua
Etapa X, 5 aprilie, BCMU Pitești - BC SCM Timișoara
Retragerea echipei din Baia Mare a dus la anularea tuturor rezultatelor sale, astfel că la acest moment clasamentul primelor șase echipe arată astfel:
1. Cluj 34 puncte
2. Steaua 30
3. Sibiu 30
4. Timișoara 28 puncte (10 victorii/8 înfrângeri), coșaveraj 1440:1430
5. Pitești 27
6. Oradea 27
La finele părții secunde a campionatului, ocupantele locurilor VII și VIII se vor alătura primelor șase clasate, pentru a juca turneul playoff, în sistemul classic cu sferturi de finală (1-8, 2-7, 3-6, 4-5), semifinale și finală.
Antrenamentul deschis va fi luni, 27 februarie. Se mai pot face înscrieri
Învinși de campioni în sferturile de finală ale Cupei României
FINAL 8 | Sfert de finală cu CSM Oradea
Antrenați-vă cu ”Leii din Banat”, în programul ”Școala altfel”
Page 7 of 24 StartPrev234567891011NextEnd Copyright © 2016 BC SCM Timișoara.

References: CSM 
 CSM 
 CSM 
 CSM 
 CSM 
 CSM 
 CSM